GRADSKO KAZALIŠTE MLADIH, SPLIT

Trg Republike 1

**Z A P I S N I K**

tridesetpete sjednice Kazališnog vijeća GKM-a

Sjednica Kazališnog vijeća GKM-a održana je 15. veljače 2021. u Baletnoj dvorani s početkom u 9:00 sati

Prisutni:

1. Vinko Mihanović, potpredsjednik Vijeća
2. Vanda Schlenz, članica Vijeća, on-line
3. Dražen Nikolić, član Vijeća, on-line
4. Siniša Novković, član Vijeća
5. Ivo Perkušić, ravnatelj
6. Mirza Banović, voditeljica računovodstva
7. Irena Bitanga, tajnik, zapisničar

**DNEVNI RED**

1. Usvajanje zapisnika tridesetčetvrte sjednice Kazališnog vijeća
2. Usvajanje Programskog izvješća za 2020. godinu
3. Usvajanje godišnjeg obračuna i Financijskog izvješća za 2020. godinu
4. Usvajanje prve dopune Plana nabave za 2021. godinu
5. Razno

Članovima Vijeća ranije su uručeni materijali za sjednicu i prijedlog dnevnog reda sjednice.

Prije početka sjednice, Potpredsjednik Vijeća utvrđuje postojanje kvoruma.

**Točka 1.**

Jednoglasnom odlukom Kazališno vijeće usvojilo je zapisnik prethodne sjednice.

**Točka 2.**

Ravnatelj je članove Kazališnog vijeća izvijestio o izvršenju programa Gradskog kazališta mladih u 2020. godini. Izvješće sadrži detaljan prikaz svih odigranih premijernih naslova, repriznih predstava te gostovanja, odnosno ostalih događanja. Ravnatelj ističe zadovoljstvo postignutim brojem izvedbi s obzirom na poznate okolnosti (pandemija bolesti COVID-19).

Članovi Vijeća jednoglasno usvajaju Programsko izvješće za 2020. godinu.

**(Odluka 1/XXXV).**

**Točka 3.**

Voditeljica računovodstva prezentirala je prisutnima rezultate financijskog poslovanja Kazališta u 2020. godini. Kazalište je zabilježilo računovodstveni manjak u iznosu od 193.000,00 kn od čega cca 130.000,00 kn otpada na manjak prihoda iz gradskog proračuna (Osnivač nije do kraja fiskalne godine podmirio svoju obvezu prema Kazalištu), a koji prihod će biti ostvaren u 2021. godini. Preostali iznos od cca 60.000,00 Kazalište će pokriti u narednim razdobljima, ovisno o mogućnostima koje će diktirati epidemiološka situacija, a o čemu će se donijeti poseban akt.

Članovi Vijeća izražavaju razumijevanje za navedene rezultate koji su posljedica prošlogodišnjih uvjeta rada (lock down, te ograničavajuće epidemiološke mjere).

Članovi Vijeća jednoglasno usvajaju godišnji obračun i Financijsko izvješće za 2020.

Godinu **(Odluka 2/XXXV).**

**Točka 4.**

Budući da je Grad Split osigurao Kazalištu sredstva za financiranje troška izmjene četiri prozora na pročelju zgrade Kazališta u iznosu od 69.000,00 kn (s PDV-om), isto trebalo unijeti u Plan nabave za 2021. kao prvu dopunu Plana.

Članovi Vijeća jednoglasno usvajaju Prvu dopunu Plana nabave za 2021. godinu.

**(Odluka 3/XXXV).**

**Točka 5.**

Pod točkom razno Ravnatelj je članove Vijeća izvijestio o tekućem programu i problemima s kojima se Kazalište susreće u radu, od kojih su neki izazvani kroničnim nedostatkom kadra, dok su neki posljedica pandemije. U kadrovskom dijelu ističe se potreba za majstorom svjetla, voditeljem marketinga te dodatnim popunjavanjem ansambla. Ograničavajuće protupandemijske mjere uzrok su velikih gubitaka prihoda (broj publike na predstavama je ograničen na 25, izostaju organizirani posjeti školske publike koja je do sada činila gro posjetitelja Kazališta, ne održavaju se dramska i plesni studio…).

Vijećnik Nikolić pohvalio je činjenicu da je predstavu *Cabaret Splićanke* do sada pogledalo devet tisuća ljudi te je nadasve zadovoljan angažmanom redatelja Ivana Plazibata u prvoj ovogodišnjoj predstavi, jer se radi o redatelju izuzetnih kvaliteta.

Vijećnica Schlenz smatra kako bi se trebalo angažirati na povećanju koeficijenata za zaposlenike u Kazalištu, budući da se isti nisu mijenjali više od 13 godina, što je nedopustivo s obzirom na trend porasta životnih troškova, s kojim prijedlogom su se složili i ostali članovi Vijeća te Ravnatelj.

Sjednica dovršena u 10:00 sati.

Vinko Mihanović, potpredsjednik Vijeća \_\_\_\_\_\_\_\_\_\_\_\_\_\_\_\_\_\_\_\_\_\_

Irena Bitanga, zapisničar \_\_\_\_\_\_\_\_\_\_\_\_\_\_\_\_\_\_\_\_\_\_

Klasa: 612-03/21-01/34

Urbroj: 2181-110-01-00/1

Split, 15. veljače 2021.